Kanne 5.4.2017 – Romantik Hotels & Restaurants v. EUIPO – Hotel Preidlhof (ROMANTIK)
(Asia T-213/17)
Oikeudenkäyntikieli: saksa
Asianosaiset ja muut osapuolet
Kantaja: Romantik Hotels & Restaurants AG (Frankfurt am Main, Saksa) (edustajat: asianajajat S. Hofmann ja W. Göpfert)
Vastaaja: Euroopan unionin teollisoikeuksien virasto (EUIPO)
Muu osapuoli valituslautakunnassa: Hotel Preidlhof GmbH (Naturns, Italia)
Menettely EUIPO:ssa
Riidanalaisen tavaramerkin haltija: Kantaja
Riidanalainen tavaramerkki: EU-tavaramerkiksi rekisteröity sanamerkki ROMANTIK – EU-tavaramerkki nro 2 527 109
EUIPO:ssa käyty menettely: Mitättömyysmenettely
Riidanalainen päätös: EUIPO:n neljännen valituslautakunnan 3.2.2017 asiassa R 1257/2016-4 tekemä päätös
Vaatimukset
Kantaja vaatii, että unionin yleinen tuomioistuin
kumoaa riidanalaisen päätöksen siltä osin kuin siinä julistetaan mitättömäksi EU-tavaramerkki 2 527 109 ROMANTIK (sanamerkki) ja
velvoittaa EUIPO:n korvaamaan oikeudenkäyntikulut.
Kanneperusteet
Asetuksen N:o 207/2009 7 artiklan 1 kohdan b alakohtaa, luettuna yhdessä 52 artiklan 1 kohdan a alakohdan kanssa, on rikottu.
Asetuksen N:o 207/2009 7 artiklan 3 kohtaa, luettuna yhdessä 52 artiklan 2 kohdan kanssa, on rikottu.
____________